**Jegyzőkönyv**

Gátéri Települési Értéktár Bizottság 2015.évi II. bizottsági üléséről

Ideje: 2015. április 28. 14 ó.

Helye: 6111 Gátér, Petőfi S. u. 25.

Jelen vannak: Jánosiné Gyermán Erzsébet, dr.Szegesdi Henrietta és Rádi Józsefné.

**Jánosiné Gyermán Erzsébet** köszönti a megjelenteket, megnyitja a bizottság ülését, és mivel a bizottság valamennyi tagja jelen van, így megállapítja annak határozatképességét is.

**Jánosiné Gyermán Erzsébet** javaslatot tesz a napirendre.

1. A Bács-Kiskun Megyei Értéktár Bizottság által küldött hiánypótlás megbeszélése.

2. Képviselő-testület elé terjesztendő bizottsági határozat meghozatala az újabb települési értékekről.

Megkérdezi, hogy ki ért egyet a napirenddel?

|  |
| --- |
| **4/2015.(IV.28.) sz. GTÉBH.:** |
| **A jelenlévők nyílt szavazással 3 igen szavazattal 0 nem és 0 tartózkodás ellenében elfogadják a következő napirendet:****1. A Bács-Kiskun Megyei Értéktár Bizottság által küldött hiánypótlás megbeszélése.****2. Képviselő-testület elé terjesztendő bizottsági határozat meghozatala az újabb települési értékekről.** |

**1. napirendi pont:**

**Jánosiné Gyermán Erzsébet** ismerteti, hogy a Megyei Értéktár Bizottság hiánypótlásra szólította fel a Gátéri Települési Értéktár Bizottságot az előzőekben benyújtott gátéri értékek dokumentációjának pontosítása végett. Ennek értelmében az ajánlásokat pontosítani szükséges, vagy újabb ajánlásokkal kell alátámasztani a gátéri lovas postás, a Kismakkos Néptáncegyüttes megyei értéktárba történő felvételi kérelmét. Ezen kívül tisztázni szükséges, hogy a lovas postás személyét vagy magát a lovas postás intézményét szeretnénk értékké nyilvánítani.

**Dr. Szegesdi Henrietta**: a lovas postás intézményét kellene értékké nyilvánítani, hiszen az hosszabb ideig lehet Gátér nevezetessége, és nincs egy munkavállaló személyhez kötve, aki nem is örvend túl jó egészségnek.

A bizottság tagjai egyetértenek azzal, hogy a gátéri lovas postás intézménye kerüljön értéktárba.

**Rádi Józsefné** vállalja, hogy a megyei értéktárba való ajánlásokat beszerzi a civilszervezetektől.

**Jánosiné Gyermán Erzsébet** ismerteti, hogy a legutóbbi bizottsági ülés óta – a bizottság tagjainak és a lakosságnak a közös javaslatára - 4 új települési érték felvétele került szóba, ezek dokumentálása is részben megtörtént. Ezek az értékek:

* Szabó Sándorné gobelin kézimunkái
* Gyovai Norbert arcképrajzai és karikatúrái
* a Szent-Anna templom
* Rádi Józsefné citerajátéka

A bizottság tagjai a leírásokat, elkészült dokumentumokat megnézték. Kérte a bizottság tagjait, mondják el véleményüket.

**Dr. Szegesdi Henrietta:** elmondja, hogy közelről ismeri valamennyi értéket, szerinte megérdemelné mindegyik, hogy települési értékként megmaradjanak az utókor számára. Mindegyikre büszke lehet a falunk.

**Rádi Józsefné** megkérdezi, nem lehetne Gyovai Norbert amatőr festőnek valamennyi művét értékké nyilvánítani?

**Jánosiné Gyermán Erzsébet** elmondja, hogy az ismeretségi körében lévő festők és hozzáértők szerint a festmények nem sugallnak igazi egyéniséget, inkább csak ügyes kezdeményezések. De a portrék és főleg a karikatúrák egyediek, a környékben ő az egyetlen, aki ilyeneket alkot. Erre sokkal inkább lehetünk büszkék az egyedisége miatt.

Egyéb hozzászólás nem volt, az elnök szavazásra bocsátotta a javaslatot, és a Gátéri Települési Értéktár Bizottság meghozta a következő határozatot:

|  |
| --- |
| **5/2015.(IV.28.) sz. GTÉBH.:** |
| **A jelenlévők nyílt szavazással 3 igen szavazattal 0 nem és 0 tartózkodás ellenében határoznak arról, hogy felveszik az alábbi helyi értékeket a Gátéri Települési Értéktárba:*** **Gyovai Norbert amatőr festő arcképei és karikatúrái**
* **Szabó Sándorné gobelin kézimunkái**
* **gátéri Szent-Anna templom**
* **Rádi Józsefné citerajátéka**

**A Gátéri Települési Értéktár Bizottság Gátér Község Önkormányzat Képviselő-testülete részére javasolja, hogy támogassa a Gátéri Települési Értéktárba a Bizottság által felvett újabb 4 helyi értékre vonatkozóan a települési értékké történő nyilvánításukat.** |

\* \* \* \* \*

**Jánosiné Gyermán Erzsébet** megkérdezi a jelenlévő bizottsági tagokat, hogy van-e valakinek a Bizottság elé terjesztendő kérése vagy kérdése.

Amennyiben nincs, akkor Jánosiné Gyermán Erzsébetmegállapítja, hogy egyéb napirendi pont nincs, így 15 óra 10 perckor a Gátéri Települési Értéktár Bizottság ülését bezárja.

Gátér, 2015. április 28.

 ................................................ ................................................

 *Jánosiné Gyermán Erzsébet dr.Szegesdi Henrietta*

 *elnök jegyzőkönyvvezető*

................................................

*Rádi Józsefné*

*jegyzőkönyv-hitelesítő*